
PATVIRTINTA
Šiaulių miesto savivaldybės tarybos
2025  m.                   d. sprendimu Nr. T-


ŠIAULIŲ TENISO AKADEMIJOS
NUOSTATAI


 SKYRIUS



. Šiaulių teniso akademijos nuostatai (toliau – Nuostatai) reglamentuoja Šiaulių teniso akademijos (toliau – Akademija) teisinę formą, savininką, veiklos sritis, tikslus ir funkcijas, savininko teises ir pareigas įgyvendinančias institucijas ir jų kompetenciją, įstaigos teises ir pareigas, valdymą ir finansinę veiklą, finansinės veiklos kontrolę, direktoriaus skyrimo ir atleidimo tvarką, jo kompetenciją, viešųjų pranešimų paskelbimo, įstaigos reorganizavimo, pertvarkymo, likvidavimo ir Nuostatų keitimo tvarką.
. Akademijos pavadinimas – Šiaulių teniso akademija, įregistruotas Juridinių asmenų registre, įmonės kodas 145914880.
. Akademijos teisinė forma – biudžetinė įstaiga, turinti ūkinį, finansinį, organizacinį ir teisinį savarankiškumą, savo antspaudą, sąskaitas bankuose.
. Akademijos savininkė – Šiaulių miesto savivaldybė (toliau – Savivaldybė), identifikavimo kodas 111109429, adresas: Vasario 16-osios g. 62, LT-76295 Šiauliai.
. Akademijos savininko teises ir pareigas įgyvendinančios institucijos: Akademijos savininko teises ir pareigas įgyvendina Šiaulių miesto savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).
. Akademijos buveinė: Gardino g. 8, LT-78323 Šiauliai.
. Akademijos tipas – sportininkų rengimo centras. 
. Akademijos finansiniai metai sutampa su kalendoriniais metais.
. Akademijos veikla yra neterminuota.
. Akademijos pagrindinė veikla – sportininkų rengimas ir kita sporto veikla. 
. Akademija vykdo sportinio rengimo programą ir rengia teniso sporto šakos tam tikros kvalifikacijos sportininkus.
. Akademijos veikla grindžiama Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos sporto įstatymu, Lietuvos Respublikos Vyriausybės nutarimais, Savivaldybės tarybos sprendimais, Savivaldybės mero potvarkiais, taip pat Nuostatais ir kitais Lietuvos Respublikos teisės aktais.

. Pagrindinė Akademijos veiklos sritis – sportas. 
. Pagrindinė Akademijos veiklos rūšis pagal teisės aktais patvirtintą Ekonominės veiklos rūšių klasifikatorių – sporto įrenginių eksploatavimas, kodas 93.11.00.
. kitos veiklos rūšys:
. kita, niekur kitur nepriskirta, sportinė veikla, kodas 93.19.90;
. sportinis ir rekreacinis švietimas, kodas 85.51.00;
. niekur kitur nepriskirta poilsiautojų ir kita trumpalaikio apgyvendinimo veikla, kodas 55.20.90;
. rekreacijos ir sporto reikmenų nuoma ir išperkamoji nuoma, kodas 77.21.00.
. Akademijos veiklos tikslai yra:
. plėtoti fizinį aktyvumą ir sportą, organizuoti gyventojų poilsį;
. nuolat ieškoti talentingų sportininkų, vykdyti jų atranką ir rengimą, dalyvauti kuriant sportui gabių asmenų rengimo sistemą;
. vykdyti vaikų, jaunučių, jaunių, jaunimo ir suaugusiųjų sportininkų optimalų bendrąjį ir specialųjį fizinį rengimą;
. siekti rezultatų Akademijos kultivuojamoje sporto šakoje, pritaikant šiuolaikinius sporto mokslo laimėjimus, pasitelkiant naujausias technologijas ir mokslinius tyrimus;
. teikti sportininkams būtinas psichologines, specialiąsias žinias ir pagalbą, atskleisti geriausius sportininkų įgūdžius ir juos ugdyti;
. skatinti įsijungti į aktyvią fizinę sportinę veiklą turinčius fizinę negalią ir specialiųjų poreikių asmenis;
. sudaryti sąlygas fiziniam aktyvumui ir sporto plėtotei įvairaus amžiaus asmenims pagal pomėgius;
. dalyvauti miesto, šalies ir tarptautiniuose renginiuose ir juos organizuoti.
. Įgyvendindama veiklos tikslus, Akademija atlieka šias funkcijas:
. vadovaujasi Lietuvos Respublikos sporto įstatymo nuostatomis, sporto šakų programomis ir kvalifikaciniais reikalavimais, Sportinio rengimo organizavimo aprašu;
. užtikrina nuoseklų planų įgyvendinimą, sportininkų rengimą, sportinių rezultatų siekimą, fizinio aktyvumo ir sporto plėtotę mieste, šalyje ir už jos ribų;
. įgyvendina teniso sporto šakos vystymo planus-programas;
. bendradarbiauja su plėtojamos sporto šakos federacija, įgyvendinant aukšto meistriškumo sportininkų rengimo programas;
. organizuoja sporto renginius ir fizinio aktyvumo veiklas;
. dalyvauja sporto varžybose ir sporto renginiuose, šventėse;
. vykdo neformaliojo sportinio ugdymo programas;
. užtikrina higienos normas, teisės aktų reikalavimus atitinkančias saugias ir sveikas sportavimo sąlygas;
. kontroliuoja, kad sporto pratybas lankytų tik sveikatą pasitikrinę sportininkai;
. kaupia ir analizuoja informaciją apie olimpinės rinktinės bei olimpinės rinktinės pamainos kandidatų, perspektyvių sportininkų, nacionalinių sporto rinktinių sportininkų sveikatos būklę, teikia informaciją visiems su sportininkų rengimu susijusiems juridiniams asmenims;
. sistemingai kontroliuoja, kaip vykdo įsipareigojimus treneriai, Akademijos valdymo ir kiti administracijos darbuotojai, aptarnaujantis personalas, sportininkai;
. sudaro sąlygas darbuotojams tobulinti savo kvalifikaciją;
. dalyvauja projektuose;
. teikia sporto ir kitas paslaugas Savivaldybės tarybos nustatyta tvarka;
. rengia sportininkus miesto ir šalies rinktinėms;
. viešai skelbia informaciją apie Akademijos veiklą Akademijos interneto svetainėje;
. teikia poilsiautojų ir sportininkų saugos organizavimo paslaugas;
. atlieka kitas įstatymų ir teisės aktų nustatytas funkcijas.

AKADEMIJOS SAVININKO TEISES IR PAREIGAS ĮGYVENDINANTI INSTITUCIJA 
IR JOS KOMPETENCIJA

. Savininko teises ir pareigas įgyvendinančios institucijos (Savivaldybės mero) kompetencija:
. priimti į pareigas ir atleisti iš jų Akademijos direktorių, atšaukti iš pareigų bei įgyvendinti kitas funkcijas, susijusias su Akademijos direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Akademijoje;
. priimti sprendimą dėl Akademijos buveinės pakeitimo;
. priimti sprendimą dėl Akademijos filialo steigimo ir jo veiklos nutraukimo;
. spręsti kitus, kituose įstatymuose ir Nuostatuose jo kompetencijai priskirtus, klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	 tvirtinti Akademijos Nuostatus;
. nustatyti Akademijos teikiamų atlygintinų viešųjų paslaugų kainas (įkainius);
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl Akademijos pertvarkymo, reorganizavimo ar likvidavimo.

. Akademija, įgyvendindama jai pavestus tikslus, atlikdama jai priskirtas funkcijas, turi teisę:
. įstatymų ir kitų teisės aktų nustatyta tvarka gauti iš Savivaldybės institucijų, savivaldybės teritorijoje esančių juridinių asmenų, išskyrus centrines ir teritorines valstybinio administravimo institucijas, informaciją, reikalingą savo funkcijoms vykdyti;
. bendradarbiauti su valstybės ir savivaldybių institucijomis ir įstaigomis, kitais fiziniais ir juridiniais asmenimis;
. vykdyti šalies ir tarptautinius sporto renginius;
. rengti ir įgyvendinti šalies ir tarptautinius projektus;
. teisės aktų nustatyta tvarka gauti lėšas už teikiamas paslaugas;
. gauti kitas teisėtas lėšas teisės aktų nustatyta tvarka;
. gauti paramą Lietuvos Respublikos labdaros ir paramos įstatymo nustatyta tvarka;
. teikti pasiūlymus dėl teikiamų sporto paslaugų Savivaldybės tarybai;
. naudotis kitomis teisės aktų suteiktomis teisėmis.
. Akademija privalo:
. naudoti iš Lietuvos valstybės biudžeto arba savivaldybės biudžeto gaunamas lėšas tik Nuostatuose numatytai veiklai vykdyti ir tik pagal asignavimų valdytojų patvirtintas išlaidų sąmatas;
. teisės aktų nustatyta tvarka valdyti, saugoti, naudoti patikėjimo teise perduotą Savivaldybės turtą;
. rengti sąmatų projektus ir garantuoti Akademijos finansinių ir statistinių ataskaitų teisingumą ir pateikimą laiku;
. informuoti visuomenę apie Akademijos veiklą;
. užtikrinti saugias Akademijos darbuotojų darbo sąlygas;
. užtikrinti kokybišką sportinį rengimą, atvirumą vietos bendruomenei, sudaryti sportuojantiesiems higienos normas atitinkančias sąlygas;
. teikti sporto paslaugas Savivaldybės tarybos nustatyta tvarka;
. vykdyti Nuostatuose numatytas veiklos rūšis;
. planuoti savo veiklą, rengti metinį veiklos planą;
. įgyvendinti Akademijoje kultivuojamos teniso sporto šakos plėtojimo programas;
. suteikti sportininkams meistriškumo pakopų rodiklius;
. suteikti treneriams kvalifikacines kategorijas;
. rūpintis sporto renginių kokybe.
. Akademija gali turėti kitų įstatymuose ir kituose teisės aktuose numatytų teisių ir pareigų.

. Akademijos direktorius vadovauja Akademijai. Akademijos direktorius yra vienasmenis Akademijos valdymo organas, kuris atsako už Akademijos veiklos organizavimą.
. Sprendimą dėl Akademijos direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su Akademijos direktoriumi taip pat pasibaigia atšaukus jį iš pareigų. Akademijos direktorius gali būti atšaukiamas iš pareigų, jei jis praranda nepriekaištingą reputaciją ir nebeatitinka Lietuvos Respublikos valstybės tarnybos įstatyme nustatytų nepriekaištingos reputacijos reikalavimų įstaigos vadovams ar kitaip prarandamas pasitikėjimas juo. Dėl Akademijos direktoriaus atšaukimo iš pareigų priimamas Savivaldybės mero potvarkis.
. Akademijos direktoriaus išsilavinimo reikalavimai, kadencijos trukmė, nepriekaištingos reputacijos ir kiti reikalavimai atitinka biudžetinių įstaigų veiklą reglamentuojančiuose įstatymuose ir kituose teisės aktuose  nustatytus reikalavimus. 
. Laikinai nesant Akademijos direktoriui (ligos, atostogų, komandiruotės metu ir kt.), jo pareigas laikinai eina Akademijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Savivaldybės mero potvarkiu.
. Akademijos direktorius:
.  organizuoja Akademijos darbą, kad būtų įgyvendinami Akademijos veiklos tikslai ir atliekamos nustatytos funkcijos;
.	  vadovauja Akademijai ir atsako už visą Akademijos veiklą;
.	 spręsdamas savo kompetencijai priskirtus klausimus, priima įsakymus ir kontroliuoja, kaip jie vykdomi, pasirašo įgaliojimus ir kitus vidaus administravimo dokumentus;
.	 užtikrina, kad Akademijos veikloje būtų laikomasi įstatymų, kitų teisės aktų ir Nuostatų reikalavimų;
.	 užtikrina racionalų ir taupų lėšų ir turto naudojimą, Akademijos veiksmingos vidaus kontrolės sistemos sukūrimą, jos veikimą ir tobulinimą;
.	 nustato ir tvirtina Akademijos struktūrą ir darbuotojų pareigybių sąrašą;
.	 nustato ir tvirtina Akademijos darbuotojų darbo apmokėjimo sistemą, jeigu Akademijoje nėra sudaryta kolektyvinė sutartis;
.	 tvirtina Akademijos vidaus darbo tvarkos taisykles, darbuotojų pareiginius aprašymus, nustato darbuotojų pareiginiu atlyginimus ir priedus;
.	 vadovaudamasis įstatymais ir kitais teisės aktais, Akademijos vidaus darbo tvarkos taisyklėse nustato darbuotojų, sportuojančiųjų teises, pareigas ir atsakomybę;
.	sudaro sportuojantiesiems ir darbuotojams saugias ir sveikatai nekenksmingas darbo sąlygas;
.	organizuoja ir koordinuoja Akademijos veiklą pavestoms funkcijoms atlikti, uždaviniams įgyvendinti, analizuoja ir vertina Akademijos veiklą, materialinius ir intelektinius išteklius;
. rengia metinį veiklos planą  ir jo įgyvendinimo ataskaitas;
. inicijuoja projektų, programų papildomoms lėšoms gauti rengimą;
. teisės aktų nustatyta tvarka priima į pareigas ir atleidžia iš jų Akademijos darbuotojus, skatina juos ir skiria jiems drausmines nuobaudas;
. organizuoja viešuosius pirkimus prekėms, paslaugoms ir darbams įsigyti;
. atstovauja Akademijai teismuose, kitose institucijose, įstaigose;
. organizuoja Akademijos finansinę apskaitą pagal Lietuvos Respublikos finansinės apskaitos įstatymą;
. vykdo kitas įstatymų ir kitų teisės aktų jam nustatytas funkcijas ir savininko pavedimus. 
. Akademijos vadovo kompetenciją, funkcijas ir atsakomybę nustato įstatymai ir kiti teisės aktai, Nuostatai ir pareigybės aprašymas.

. Akademijos taryba yra aukščiausioji Akademijos savivaldos institucija. Akademijos taryba telkia Akademijos sportininkų, trenerių, tėvų (globėjų, rūpintojų), rėmėjų bendruomenę demokratiniam Akademijos valdymui, padeda spręsti Akademijai aktualius klausimus, atstovauti teisėtiems Akademijos interesams.
. Akademijos taryba sudaroma iš Akademijos sportuojančiųjų tėvų (globėjų, rūpintojų), rėmėjų atstovų, trenerių, Akademijos sportininkų. Akademijos tarybos narių skaičių ir jos veiklos kadencijos trukmę nustato Akademijos direktorius.
. Lygiomis dalimis treneriai ir sportininkai į Akademijos tarybą renkami visuotiniame trenerių ir sportininkų atstovų susirinkime. Tėvai (globėjai, rūpintojai), rėmėjų atstovai į Akademijos tarybą renkami visuotiniame tėvų (globėjų, rūpintojų) ir rėmėjų atstovų susirinkime.
. Akademijos tarybos sudėtį tvirtina Akademijos darbuotojų, trenerių, sportininkų, tėvų (globėjų, rūpintojų), rėmėjų atstovų susirinkimas.
. Akademijos tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Akademijos direktorius Akademijos tarybos posėdžiuose gali dalyvauti kviestinio nario teisėmis.
. Akademijos tarybai vadovauja pirmininkas, išrinktas atviru balsavimu Akademijos tarybos posėdyje.
. Akademijos taryba atlieka tokias funkcijas:
. teikia siūlymus Akademijos direktoriui dėl Akademijos strateginių tikslų, uždavinių ir jų įgyvendinimo priemonių;
. pritaria Akademijos metiniam veiklos planui, vidaus darbo tvarkos taisyklėms, kitiems Akademijos veiklą reglamentuojantiems dokumentams, teikiamiems Akademijos direktoriaus;
. teikia siūlymus Akademijos direktoriui dėl Nuostatų keitimo ar papildymo, Akademijos vidaus struktūros tobulinimo;
. kolegialiai svarsto Akademijos lėšų naudojimo klausimus;
. išklauso Akademijos metinės veiklos ataskaitas ir teikia siūlymus Akademijos direktoriui dėl Akademijos veiklos tobulinimo;
. teikia siūlymus Savivaldybės tarybai dėl Akademijos materialinio aprūpinimo, veiklos tobulinimo;
. teikia siūlymus Akademijos direktoriui dėl Akademijos darbo tobulinimo, saugių sportininkų rengimo ir darbo sąlygų sudarymo, talkina formuojant Akademijos materialinius, finansinius ir intelektinius išteklius;
. svarsto Akademijos direktoriaus teikiamus svarstyti klausimus.
. Akademijos tarybos nutarimai yra teisėti, jei jie neprieštarauja teisės aktams.
. Akademijos taryba už savo veiklą vieną kartą per metus atsiskaito Akademijos bendruomenei.

. Savivaldybės patikėjimo teise Akademijai perduotas ir Akademijos įgytas turtas nuosavybės teise priklauso Savivaldybei, o Akademija šį turtą valdo, naudoja ir disponuoja juo teisės aktų nustatyta tvarka.
. Akademijos lėšas sudaro:
. savivaldybės biudžeto lėšos; 
. valstybės biudžeto lėšos;
. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
. pajamos už teikiamas mokamas paslaugas;
. kitos teisėtai įgytos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Akademijos buhalterinė apskaita tvarkoma centralizuotai savininko įgaliotos įstaigos. 
. Akademijos finansinė veikla kontroliuojama teisės aktų nustatyta tvarka.

. Pranešimai, kuriuos pagal Lietuvos Respublikos teisės aktus ar Nuostatus reikia paskelbti viešai, skelbiami Akademijos interneto svetainėje www.siauliaitennis.lt, prireikus teisės aktų nustatyta tvarka Akademijos savininko interneto svetainėje.
. Pranešimai apie Akademijos likvidavimą, reorganizavimą ar pertvarkymą skelbiami spaudoje Biudžetinių įstaigų įstatymo ir kituose teisės aktuose numatytais atvejais nustatyta tvarka ir terminais ir (arba) pranešama visiems įstatymų numatytiems asmenims pasirašytinai ir (arba) registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Biudžetinių įstaigų įstatymas.

. Akademiją reorganizuoja, pertvarko arba likviduoja savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

. Nuostatų keitimo tvarka nesiskiria nuo nurodytosios Biudžetinių įstaigų įstatyme. 
. Jei pasikeičia teisės aktai, reglamentuojantys Akademijos veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.

________________________



